Vadi Saoura
<s>Vadi Saoura (arapski: وادي الساورة) je povremeni vodotok - vadi, najveći i najznačajniji u alžirskom dijelu Sahare.</s>

<s>Hidrologija</s>

<s>Saoura se formira od nekoliko vodotoka koji izviru na istočnim obroncima marokanskog Visokog Atlasa.</s><s>Od njih je najznačajniji vadi Guir, koji se nešto kasnije kod Iglija u Alžiru spaja sa Vadi Zouzfanom i odatle teče prema jugu pod imenom Saoura do Béni Abbèsa.</s>

<s>Od njega nadalje teče preko kamenitog tla do pješčane pustinje gdje se razliva u puno malih rukavaca i isparava u dinama Velikog zapadnog erga.</s>

<s>Jedan dio vode dotiče do slaništa Sebka el Melah, kod oaze Ksabi u Pokrajini Bešar.</s><s>Najveća pritoka značajna za sliv je - vadi Bešar, koji izvire u planinama Atlasa kod marokanske granice, odakle teče prema jugu, protiče kroz grad Bešar, koji je po vadiju dobio ime.</s>

<s>Saoura ima sliv od 745.000 km², iako na tom terenu padne svega do 60 mm kiše godišnje ona često plavi.</s><s>Kad padne dosta kiše u Atlasu Saoura može teći u dužinu do 800 km, kao što je zabilježeno 1958., ali najčešće teče nekih 200 km.</s><s>Najviše vode donosi vadi Guir na kom je podignuta brana Djorf Torba i tako formirano akumulaciono jezero.</s>

<s>Izvori</s>

<s>Vanjske veze</s>

<s>A Directory of African Wetlands</s>

<s>Rijeke u Alžiru</s>

